കനത്ത മഴ വീട് തകര്ന്ന് രണ്ട് കുട്ടികള് മരിച്ചു Begin typing your search... X മലപ്പുറം കരിപ്പൂരില് കനത്ത മഴയില് വീട് തകര്ന്ന് രണ്ട് കുട്ടികള് മരിച്ചു. റിസ്വാന 8 വയസ്, റിന്സാന 7 മാസം എന്നിവരാണ് മരിച്ചത്. മുഹമ്മദ് കുട്ടി എന്നയാളുടെ വീടാണ് തകര്ന്നത്. പുലര്ച്ചെ അഞ്ച് മണിയോടെയായിരുന്നു അപകടം. വടക്കന് കേരളത്തില് ഇന്നലെ മുതല് ശക്തമായ മഴയാണ്. സംസ്ഥാനത്ത് ഒക്ടോബര് 15 വരെ മഴ തുടരും എന്നാണ് കാലാവസ്ഥാ വകുപ്പ് അറിയിച്ചിരിക്കുന്നത്. കൊല്ലം പത്തനംതിട്ട, കോട്ടയം, എറണാകുളം, ഇടുക്കി എന്നീ ജില്ലകളില് ഓറഞ്ച് അലെര്ട്ട് പ്രഖ്യാപിച്ചിട്ടുണ്ട്. തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്കോട് ജില്ലകളില് യെല്ലോ അലേര്ട്ടും പ്രഖ്യാപിച്ചിട്ടുണ്ട്. താഴ്ന്ന പ്രദേശങ്ങള്, നദീ തീരങ്ങള്, ഉരുള്പൊട്ടല് ഭീഷണിയുളള മലയോര മേഖലകള് എന്നിവിടങ്ങളില് ജാഗ്രതാ നിര്ദേശമുണ്ട്. തീരപ്രദേശങ്ങളില് ജാഗ്രതാ നിര്ദേശം നല്കിയിട്ടുണ്ട്. വ്യാഴം, വെളളി ദിവസങ്ങളില് കേരളം, കര്ണ്ണാടക, ലക്ഷദ്വീപ് തീരം, തെക്കന് ബംഗാള് തീരങ്ങളിലും, കന്യാകുമാരി തീരങ്ങളിലും കനത്ത കാറ്റിന് സാധ്യതയുണ്ടെന്ന മുന്നറിയിപ്പ് നല്കിയിട്ടുണ്ട്. TAGS: Popular X TAGS: